
Mutarea site-ului WordPress pe un alt server 


Migrarea WordPress între două servere sau chiar de la un furnizor de găzduire la altul este 
o sarcină uşoară, dacă este efectuată corect. 
Un astfel de transfer se face în trei etape: transferul fişierelor, transferul bazei de date, şi 


reconfigurarea (modificarea datelor de acces baza de date din fişierul wp-config.php). 


Transferul fișierelor WordPress 
Pentru a muta fișierele de pe un server pe altul, poţi utiliza un client FTP (eu prefer 
FileZilla). Mai întâi descarci fișierele complete în calculatorul propriu, păstrând inclusiv 
directoarele în care se găsesc acestea, apoi încarci fișierele în noua locaţie folosind același client 
FTP, sau File Manager din cPanel (dacă noua gazdă are implementat acest panou de control) cu 


fișierele arhivate după care le dezarhivaţi pe server. 


Transferul bazei de date 
În această etapă se poate folosi phpMyAdmin pentru descărcarea fișierului .sgl cu baza de 
date (eventual arhivată, dacă este mai mare), sau un plugin specializat instalat în site-ul WordPress 


pentru backup. Pentru încărcarea acestui fişier pe noul server se poate folosi tot phpMyAdmin. 


Reconfigurarea fișierului wp-config.php 
În ultima etapă trebuie reconfigurat site-ul WordPress pentru a se conecta la noua bază de 
date. 
Pentru aceasta, deschide fișierul wp-config.php din directorul rădăcină WordPress și 
localizează următoarele linii: 
define('DB_NAME”, 'nume_vechi_baza_de_date'); 
/** MySOL database username */ 


define('DB_USER', 'utilizator_vechi baza _de_date'); 
/** MySOL database password */ 

define('DB_PASSWORD', 'parola_veche_baza_de_date'); 
/** MySOL hostname */ 
define('DB_HOST", 'localhost'); 





Trebuie să înlocuiești aceste valori cu cele ale noii baze de date, respectiv pentru nume 
bază de date, nume de utilizator bază de date, și parola pentru baza de date. 

Unii furnizori de găzduire folosesc un server diferit pentru baza de date, caz în care trebuie 
să schimbaţi /oca/host de la DB _ HOST cu adresa bazei de date (situație mai rar întâlnită în 
practică). 

Salvează fișierul și înlocuiește cu el vechiul fișier wp-config.php din noua locaţie a site- 
ului. 

Acum site-ul WordPress este deja funcțional. Puteţi face o ultimă verificare online a 


funcționalități. 


